CELEX: 32020R1634
Language: mt
Date: 2020-11-04 00:00:00
Title: Regolament ta’ Implimentazzjoni tal-Kummissjoni (UE) 2020/1634 tal-4 ta’ Novembru 2020 li jawtorizza t-tqegħid fis-suq ta’ zokkor miksub mill-polpa tal-kawkaw (Theobroma cacao L.) bħala ikel ġdid skont ir-Regolament (UE) 2015/2283 tal-Parlament Ewropew u tal-Kunsill u li jemenda r-Regolament ta’ Implimentazzjoni tal-Kummissjoni (UE) 2017/2470 (Test b’rilevanza għaż-ŻEE)

5.11.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 367/39
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2020/1634
         tal-4 ta’ Novembru 2020
         li jawtorizza t-tqegħid fis-suq ta’ zokkor miksub mill-polpa tal-kawkaw (Theobroma cacao L.) bħala ikel ġdid skont ir-Regolament (UE) 2015/2283 tal-Parlament Ewropew u tal-Kunsill u li jemenda r-Regolament ta’ Implimentazzjoni tal-Kummissjoni (UE) 2017/2470
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2015/2283 tal-Parlament Ewropew u tal-Kunsill tal-25 ta’ Novembru 2015 dwar ikel ġdid, li jemenda r-Regolament (UE) Nru 1169/2011 tal-Parlament Ewropew u tal-Kunsill u li jħassar ir-Regolament (KE) Nru 258/97 tal-Parlament Ewropew u tal-Kunsill u r-Regolament tal-Kummissjoni (KE) Nru 1852/2001 (1), u b’mod partikolari l-Artikolu 12 tiegħu,
         Billi:
         
                     (1)
                  
                  
                     Ir-Regolament (UE) 2015/2283 jipprevedi li l-ikel ġdid awtorizzat u inkluż fil-lista tal-Unjoni biss jista’ jitqiegħed fis-suq fl-Unjoni.
                  
               
                     (2)
                  
                  
                     F’konformità mal-Artikolu 8 tar-Regolament (UE) 2015/2283, ġie adottat ir-Regolament ta’ Implimentazzjoni tal-Kummissjoni (UE) 2017/2470 (2) li jistabbilixxi lista tal-Unjoni ta’ ikel ġdid awtorizzat.
                  
               
                     (3)
                  
                  
                     F’konformità mal-Artikolu 12 tar-Regolament (UE) 2015/2283, il-Kummissjoni trid tiddeċiedi dwar l-awtorizzazzjoni u t-tqegħid ta’ ikel ġdid fis-suq tal-Unjoni u dwar l-aġġornament tal-lista tal-Unjoni.
                  
               
                     (4)
                  
                  
                     Ir-Regolament ta’ Implimentazzjoni tal-Kummissjoni (UE) 2020/206 (3) awtorizza t-tqegħid fis-suq tal-polpa tal-frott, tal-meraq tal-polpa u tal-meraq ikkonċentrat tal-polpa tat-Theobroma cacao L. bħala ikel tradizzjonali minn pajjiż terz skont ir-Regolament (UE) 2015/2283 u emenda l-lista tal-Unjoni ta’ ikel ġdid awtorizzat.
                  
               
                     (5)
                  
                  
                     Fit-22 ta’ Novembru 2019, il-kumpanija Cabosse Naturals NV (“l-applikant”) ippreżentat applikazzjoni lill-Kummissjoni f’konformità mal-Artikolu 10(1) tar-Regolament (UE) 2015/2283 biex tqiegħed iz-zokkor miksub mill-polpa tal-kawkaw (Theobroma cacao L.) fis-suq tal-Unjoni bħala ikel ġdid. L-applikant talab li z-zokkor miksub mill-polpa tal-kawkaw (Theobroma cacao L.) jintuża bħala ingredjent mill-popolazzjoni ġenerali.
                  
               
                     (6)
                  
                  
                     Iz-zokkor jinkiseb permezz ta’ proċess ta’ tnixxif jew permezz ta’ proċess ta’ purifikazzjoni li jneħħi l-indewwa żejda u l-komponenti l-oħra preżenti fil-meraq ikkonċentrat tal-polpa tat-Theobroma cacao L.
                  
               
                     (7)
                  
                  
                     Il-Kummissjoni tqis li mhijiex meħtieġa evalwazzjoni tas-sikurezza tal-applikazzjoni attwali mill-Awtorità Ewropea dwar is-Sigurtà fl-Ikel f’konformità mal-Artikolu 10(3) tar-Regolament (UE) 2015/2283. Iz-zokkor miksub mill-meraq ikkonċentrat tal-polpa tat-Theobroma cacao L. permezz tat-tnixxif jew permezz tal-purifikazzjoni huwa identiku għaz-zokkor preżenti b’mod naturali fil-polpa tal-kawkaw (Theobroma cacao L.) u prinċipalment huwa magħmul minn glukożju u fruttożju li għandhom storja twila ta’ użu sikur fl-ikel, u b’hekk l-awtorizzazzjoni taz-zokkor ma tibdilx il-kunsiderazzjonijiet tas-sikurezza li appoġġaw l-awtorizzazzjoni tal-meraq ikkonċentrat tal-polpa tat-Theobroma cacao L. bħala ikel tradizzjonali.
                  
               
                     (8)
                  
                  
                     L-informazzjoni mogħtija fl-applikazzjoni tagħti biżżejjed raġunijiet biex jiġi stabbilit li l-użi u l-livelli tal-użu proposti taz-zokkor bħala ikel ġdid miksub mill-polpa tal-kawkaw (Theobroma cacao L.) jikkonformaw mal-Artikolu 12 tar-Regolament (UE) 2015/2283.
                  
               
                     (9)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            
               1.   Iz-zokkor miksub mill-polpa tal-kawkaw (Theobroma cacao L.) kif speċifikat fl-Anness ta’ dan ir-Regolament għandu jiddaħħal fil-lista tal-Unjoni tal-ikel ġdid awtorizzat stabbilita bir-Regolament ta’ Implimentazzjoni (UE) 2017/2470.
            
            
               2.   L-entrata fil-lista tal-Unjoni msemmija fil-paragrafu 1 għandha tinkludi l-kundizzjonijiet tal-użu u r-rekwiżiti tat-tikkettar stipulati fl-Anness.
            
         
         
            Artikolu 2
            L-Anness tar-Regolament ta’ Implimentazzjoni (UE) 2017/2470 huwa emendat f’konformità mal-Anness ta’ dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-4 ta’ Novembru 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 327, 11.12.2015, p. 1.
         
            (2)  Ir-Regolament ta’ Implimentazzjoni tal-Kummissjoni (UE) 2017/2470 tal-20 ta’ Diċembru 2017 li jistabbilixxi l-lista tal-Unjoni tal-ikel ġdid skont ir-Regolament (UE) 2015/2283 tal-Parlament Ewropew u tal-Kunsill dwar ikel ġdid (ĠU L 351, 30.12.2017, p. 72).
         
            (3)  Ir-Regolament ta’ Implimentazzjoni tal-Kummissjoni (UE) 2020/206 tal-14 ta’ Frar 2020 li jawtorizza t-tqegħid fis-suq tal-polpa tal-frott, tal-meraq tal-polpa u tal-meraq ikkonċentrat tal-polpa tat-Theobroma cacao L. bħala ikel tradizzjonali minn pajjiż terz skont ir-Regolament (UE) 2015/2283 tal-Parlament Ewropew u tal-Kunsill u li jemenda r-Regolament ta’ Implimentazzjoni tal-Kummissjoni (UE) 2017/2470 (ĠU L 43, 17.2.2020, p. 66).
      
      
         
            ANNESS
            L-Anness tar-Regolament ta’ Implimentazzjoni (UE) 2017/2470 huwa emendat kif ġej:
            
                        (1)
                     
                     
                        fit-Tabella 1 (Ikel ġdid awtorizzat), tiddaħħal l-entrata li ġejja f’ordni alfabetika:
                        
                                    Ikel ġdid awtorizzat
                                 
                                 
                                    Kundizzjonijiet li skonthom jista’ jintuża l-ikel ġdid
                                 
                                 
                                    Rekwiżiti addizzjonali tat-tikkettar speċifiku
                                 
                                 
                                    Rekwiżiti oħra
                                 
                              
                                    
                                       “Zokkor miksub mill-polpa tal-kawkaw (Theobroma cacao L.)
                                    
                                 
                                 
                                    Mhux speċifikat
                                 
                                 
                                    Id-denominazzjoni tal-ikel ġdid fuq it-tikkettar tal-oġġetti tal-ikel li fihom minn dan l-ikel għandha tkun ‘zokkor miksub mill-polpa tal-kawkaw (Theobroma cacao L.)’, ‘Glukożju miksub mill-polpa tal-kawkaw (Theobroma cacao L.)’ jew ‘Fruttożju miksub mill-polpa tal-kawkaw (Theobroma cacao L.)’, skont il-forma użata.”
                                 
                                 
                                     
                                 
                              
                  
                        (2)
                     
                     
                        fit-Tabella 2 (Speċifikazzjonijiet), tiddaħħal l-entrata li ġejja fl-ordni alfabetika:
                        
                                    Ikel ġdid awtorizzat
                                 
                                 
                                    Speċifikazzjonijiet
                                 
                              
                                    
                                       “Zokkor miksub mill-polpa tal-kawkaw (Theobroma cacao L.)
                                    
                                 
                                 
                                    
                                       Deskrizzjoni/Definizzjoni:
                                    
                                    Iz-zokkor jinkiseb mill-meraq ikkonċentrat tal-polpa tal-kawkaw (Theobroma cacao L.) jew permezz ta’ proċess ta’ tnixxif jew permezz ta’ proċess ta’ purifikazzjoni għall-produzzjoni ta’ glukożju jew fruttożju ta’ purità għolja.
                                    
                                       Zokkor prodott bi proċess ta’ tnixxif
                                    
                                    Kompożizzjoni nutrizzjonali:
                                    Zokkor totali (g/100 g): > 80
                                    Ndewwa (%): < 5
                                    Kriterji mikrobijoloġiċi:
                                    Għadd Totali tal-Kolonji (aerobiku) (cfu/g): < 104
                                    
                                    Moffa u Ħmira (cfu/g): < 50
                                    Enterobacteriaceae (cfu/g): < 10
                                    
                                       Salmonella spp.: Assenza f’25 g
                                    
                                       Alicyclobacillus: Assenza f’50 g
                                    Batterji termoaċidofiliċi: Assenza f’50 g
                                    
                                       Zokkor prodott bi proċess ta’ purifikazzjoni
                                    
                                    Kompożizzjoni nutrizzjonali ta’ Glukożju miksub mill-polpa tal-kawkaw (Theobroma cacao L.):
                                    Kontenut tal-glukożju (%): > 93
                                    Irmied (%): < 0,2
                                    Ndewwa (%): < 1,0
                                    Kompożizzjoni nutrizzjonali ta’ Fruttożju miksub mill-polpa tal-kawkaw (Theobroma cacao L.):
                                    Kontenut tal-fruttożju (%): > 98
                                    Kontenut tal-glukożju (%): < 0,5 %
                                    Irmied (%): < 0,2
                                    Ndewwa (%):< 0,5
                                    Kriterji mikrobijoloġiċi għall-glukożju u l-fruttożju miksuba mill-polpa tal-kawkaw (Theobroma cacao L.):
                                    Għadd Totali tal-Kolonji (aerobiku) (cfu/g): < 104
                                    
                                    
                                       Salmonella spp.: Assenza f’25 g”